recursal/SuperWikiNEXT-32B huggingface dataset:
**Tallis Obed Moses** (født 1954) er en vanuatisk politiker og pastor som var president i Vanuatu fra 6. juli 2017 til 6. juli 2022.

Biografi
--------

Tallis Moses er født i Port Vato på den vestlige delen av den vanuatiske øya Ambrym. Han studerte ved Tangoa Presbyterian Bible Institute i South Santo fra 1978 og ved Sydney Missionary and Bible College i Australia fra 1980 til 1981. Han har også studert teologi ved Talua Ministry Training Centre fra 1985 til 1986 og ved Alan Walker College of Evangelism fram til 1989. Han har tjenestegjort som pastor flere steder i Vanuatu før han i 2009 ble valgt til leder for den presbyterianske kirke i Vanuatu, og også gjenvalgt i 2013.

6. juli 2017 ble han valgt til president i Vanuatu. Han etterfulgte Baldwin Lonsdale som døde 17. juni 2017. Han ble valgt blant 16 kandidater etter fire valgrunder i valgkollegiet (med 40 av 57 stemmer) og ble tatt i ed umiddelbart. Han gikk av 6. juli 2022 og ble erstattet av Seoule Simeon som var fungerende president fram til 23. juli 2022 da Nikenike Vurobaravu overtok etter å ha blitt valgt av landets valgkollegium.

Referanser
----------

1. ↑  «Tallis Obed Moses named as new Vanuatu president». Radio New Zealand. 6. juli 2017.
2. ↑  Logo, Goodwin (6. juli 2017). «Obed Moses Tallis Is Vanuatu's New President». Pacific Islands Report. Arkivert fra originalen 31. juli 2018. Besøkt 20. februar 2021.
3. ↑  «Tallis Obed Moses: Presbyterian pastor sworn in as Vanuatu's new President». ABC News. 6. juli 2017.

|  |  |
| --- | --- |
| Oppslagsverk/autoritetsdata | BBC Things
 |
**Håvard Lilleheie** (født 1973) er en norsk skuespiller, programleder og komiker. 

Han debuterte i programserien *U* på NRK i 2000 etter å ha arbeidet som standupkomiker. Her laget han, sammen med manusforfatter og regissør Magnus Martens, liksom­dokumentariske episoder fra sitt eget liv. 

Sammen med blant andre Steinar Sagen hadde han programmene *Munn til Munn* og *Onkel Happy* på NRK Petre. Etter dette ledet han talkshowet *Håvard Lilleheie Show* på Metropol TV i 2001.

I 2003 hadde han hovedrollen i filmen *United* og hadde deretter opptredener i program som *Rikets Røst*, TV 2s *Påskenøtter* og *Senkveld*. Han spilte i 2004 i forestillingen *Smuget Show* sammen med blant andre Bjarte Hjelmeland og Pernille Sørensen og hadde i 2006 forestillingen *Frustrerte Fyrer* sammen med Steinar Sagen. 

Fra høsten 2006 til våren 2009 var han programleder for det satiriske humorshowet *Manshow* på TV 2 Zebra sammen med Morten Ramm.

I september 2009 var det premiere på Lilleheies humortalkshow *Showman* på TV 2 Zebra og fra høsten 2012 var han programleder for andre sesong av *Kjendisbarnevakten* på TV3. Høsten 2013 til 2015 var han programleder i et lørdagsshow *Rodde & Kikkan* for barn, på NRK Super. I 2015 var han programleder i *Science of Stupid med Håvard Lilleheie* på National Geographic Channel, som første programleder fra Norge. I desember 2016 var han en av skuespillerne i den nye adventserien for barn, *Snøfall* på NRK. Han var fast deltaker av de første episodene av *Praktisk info* med Jon Almaas i 2017 på TV Norge og var med i første sesong av *Kompani Lauritzen* i 2020 på TV 2.

Bøker
-----

* 2022 "Leos Magiske Reise - Jakten på Allan Carte". Skrevet med Frode Eie Larsen (Papermoon forlag)
* 2020 "Store tanker fra små hoder" (Kagge)
* 2013 "Å nei! Hjelpetreneren fikk jobben : Godset 2008-2012". Skrevet med Alexander Aas (Falck Forlag)

Trivia
------

Lilleheie er Strømsgodset-supporter og har laget låta *Samma for meg (bare Godset vinner)*.

Referanser
----------

1. ↑  «Mor og sønn-show», *Aftenposten* 18. november 2006

Eksterne lenker
---------------

* Håvard Lilleheies bakgrunn
* (en) Håvard Lilleheie på Internet Movie Database Rediger på Wikidata

* (en) Håvard Lilleheie hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Ladies Circle** (LC) er et ideelt, upolitisk, internasjonalt nettverk for kvinner opp til 45 år. Ladies Circle International er en vennskapsorganisasjon som ble etablert i 1931, den gang med utspring fra Round Table. Per i dag arbeider nettverket tett, men uavhengig av Round Table og deres organisasjon.

Organisasjonen i Norge
----------------------

Ladies Circle Norge ble etablert i 1963 og består i dag av 62 aktive klubber fra Hammerfest i nord til Mandal i sør. LC Norge har per 2018 ca. 1000 medlemmer, og ca. 12 500 på verdensbasis (for tiden 41 land fordelt på fire kontinent). Ladies Circles motto «Vennskap og omtanke» skal bidra til positiv tenkning og skape omtanke for andre, det være seg hjemme, i nærmiljøet, nasjonalt og globalt.

Ladies Circle samler moderne kvinner fra spennende og forskjellige yrker, miljø og kulturer. Målet er å utvikle vennskap og å få innsikt i andres livsforhold – både lokalt og globalt. Organisasjonen arbeider aktivt for mellommenneskelig forståelse. 

Ladies Circle vil utvikle medlemmene til selvstendig tenkning og opptreden, i viten og toleranse, og vil gi det enkelte medlem anledning til selvrealisering og utvikling. Ladies Circle skal ikke være religiøst eller politisk preget. Medlemmene deltar i diskusjoner, i styrearbeid og får kjennskap og kunnskap til andre kvinner og deres yrker. Ladies Circle ønsker å være en personlig hjertesak som for medlemmene skal symbolisere *vennskap*, *toleranse*, *tillit*, *ærlighet*, *positivitet* og *nestekjærlighet*.

Aktiviteter
-----------

Ladies Circle ønsker å gi medlemmene muligheter, og det er opp til medlemmene å benytte seg av de mulighetene organisasjonen gir. Ethvert medlem kan utvikle seg selv, lære nytt, om seg selv og andre, og om forskjellige spørsmål og problemstillinger. I Ladies Circle treffer man venner man ikke visste man hadde – på tvers av kultur, bakgrunn, utdannelse, yrke og livsforhold. 

En lokal Ladies Circle-klubb har jevnlige møter, gjerne en gang per måned. På et Ladies Circle-møte benytter man alt fra ressurser i klubben, til inviterte foredragsholdere, bedriftsbesøk, dugnad og/eller veldedighet, og annet av nytte og/eller hygge for de involverte.
Lokalt får man gjerne opplevelser man ikke ville fått til på egen hånd, foretatt besøk og hatt interessante personer på besøk.
Nasjonalt spenner det fra festligheter, til generalforsamling så vel som årskonferanser og ledermøter. 

Medlemmer deltar i styrearbeid i egen klubb og har mulighet til å delta både på det nasjonale og internasjonale organisasjonsnivå.

Eksterne lenker
---------------

* Ladies Circle Internationals nettsted
* Ladies Circle Norges nettsted
**Amfi Moa** er et kjøpesenter i Spjelkavik, en mil øst for Ålesund sentrum.

Det er eid av Olav Thon Gruppen. Med en omsetning på 2,8 milliarder kroner i 2018 er Amfi Moa landets fjerde største målt i omsetning.

Kjøpesenteret huser om lag 200 butikker fra desember 2018. Senteret er fordelt på tre sammenhengende bygningsmasser kalt Nord, Syd og Øst. I 2018 ble Amfi Moa utvidet fra ca 107.000 kvadratmeter til ca 140.000 kvadrameter. Det ble investert ca 600 millioner kroner for å få det ferdigstilt.

Kjøpesenteret ligger på et tidligere landbruksområde, hvor mellom annet Moa gård lå. Området ble i 1970 omregulert til næringsformål, og det første varehuset i området åpnet i 1972. Dagens Amfi Moa har sitt utspring fra Moa Butikksenter (åpnet 1983), Moa Syd (åpnet 1991) og Moagård (åpnet 1995, kjøpt opp av Amfi Eiendom i 1999). Første sammenslåing skjedde i 2000 da Moa Butikksenter og Moa Syd ble bygd sammen med gangbro, og tok navnet Stormoa. Amfi Eiendom kjøpte det meste av Stormoa i 2003 som dermed banet vei til sammenslåing med Amfi Moagård.og ludvik var èin stor del av butikkene. Kjøpesentrene fikk etter dette navnet Amfi Moa.

Referanser
----------

1. ↑  «Dette er Norges største kjøpesenter 2018». *Thon Eiendom* **(norsk)**. 13. februar 2019. Besøkt 1. desember 2019.
2. 1 2  «Om AMFI Moa | AMFI Moa». *www.amfi.no* **(norsk)**. Arkivert fra originalen 29. mars 2018. Besøkt 28. mars 2018.
3. ↑  Parr, Odd Steinar. «Olav Thon satser milliarder i Ålesund og Bergen - hegnar.no» **(norsk)**. Besøkt 28. mars 2018.
4. ↑  Amfi Moa. «Historiske tilbakeblikk» (PDF). Arkivert fra originalen (PDF) 29. mars 2018. Besøkt 29.03.2018.
**I fiksjonen:** Denne artikkelen handler om et fiksjonsverk (en bok, en film eller et annet kunstverk), men den er skrevet på en ikke-leksikalsk måte, fra et ståsted inne i fiksjonsverdenen, og muligens av en beundrer av verket. Noen tips om hvordan du kan forbedre artikler om fiksjonsverk finnes på svensk og engelsk wikipedias veiledningssider.Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Dagor Nírnaeth Arnoediad** (sindarin for *De talløse tårers slag*) var det katastrofale femte slaget i krigene i Beleriand mot Morgoth i J.R.R. Tolkiens Silmarillion. 

Nesten tjue år etter Dagor Bragollach, *Bråildens slag*, der beleiringen av Angband ble brutt, mistet noldoene kontrollen over den nordlige delen av Beleriand. I år 472 i første tideverv bestemte Maedhros seg for å gjenerobre tapte områder og angripe Angband. 

Under Maedhrosunionen samlet alvene i Beleriand, edain-mennene, dvergene og noen av østerlingene seg for å samle sine styrker mot Morgoth. De hadde stort fremgang i starten, og presset seg helt frem til Angbands porter. Der, ble slaget kjempet, og Maedhrosunionen kolliderte med melkors fulle styrke i et ufattelig blodig slag. 

Men unionen ble forrådt av Ulfang den svarte, lederen for et av østerlingenes hus, som la fram unionens slagplan for Morgoth. Slaget, på tross av at Morgoths styrker flere ganger var nære ved å bryte sammen, ble det hele en knusende seier for Angbands hærskarer, da alvenes stridskrefter nesten ble totalt tilintetgjort ved at over halve hæren ble slaktet ned og resten var spredt for alle vinder. Dvergen Azaghâl ble drept etter å såret dragen Glaurung. Morgoth fikk nå mulighet til å rykke frem mer eller mindre uten motstand og erobre hele Beleriand, med unntak av Doriath og Gondolin og elven Sirions munning. Morgoth forrådte også de østerlingene som hadde sluttet seg til ham.
Representanter for NSFP ved åpningen av Riksdagen 27. mai 1924, fra venstre mot høyre: Konrad Schliephacke, Albrecht von Graefe, Heinrich Blume, Ernst Röhm, ukjent.
**Nationalsozialistische Freiheitspartei (NSFP)** var tysk politisk parti som ble grunnlagt i mai 1924 i kjølvannet av ølkjellerkuppet. Partiet eksisterte som et listesamarbeid og fraksjon i Riksdagen. Adolf Hitler og andre ledere av NSDAP ble fengslet etter det mislykkede statskuppet, og NSDAP ble forbudt. De resterende nazistene dannet NSFP for å føre ideologien videre.

Under valget i Tyskland i mai 1924 gikk Deutschvölkische Freiheitspartei (DVFP) og Nationalsozialistische Freiheitsbewegung (NSFB) sammen i et listesamarbeid under navnet Nationalsozialistische Freiheitspartei, og 32 seter i Riksdagen. Blant de representantene var general Erich Ludendorff og den tidligere lederen for Sturmabteilung (SA), Ernst Röhm. I desember 1924 mistet partiet 18 av disse setene. Inkludert i dette partiet var Frontbann, som var et lovlig alternativ til SA.

Den 27. februar 1925 ble NSDAP reformert etter at forbudet opphørte i januar. Hitler ble sluppet løs fra fengsel og NSFP ble absorbert av NSDAP. Under valgene dannet NSFP en valgallianse med Ludendorffs Deutschvölkische Freiheitspartei. Noen steder ble alliansen kalt *Völkisch-nationaler Block*.

Valghistorikk
-------------

Riksdagen

| Valg | Andel av stemmene | Mandater |
| --- | --- | --- |
| 1924 (mai) | 6,5 % | 

32 / 491
 |
| 1924 (desember) | 3 % | 

14 / 491
 |

Referanser
----------

1. ↑  Museum, Stiftung Deutsches Historisches. «Gerade auf LeMO gesehen: LeMO Kapitel: Weimarer Republik». *www.dhm.de* **(tysk)**. Besøkt 13. februar 2019.
2. ↑  «Verhandlungen des Deutschen Reichstags». *www.reichstagsprotokolle.de*. Besøkt 13. februar 2019.

|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Tyskland
En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Lars Jensen (musiker)**.

**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Musikeren er identisk med Myrkgrav. Nok med en artikkel*
**Lars Einar Jensen** (født 1986) er en norsk musiker og folklorist fra det lille tettstedet Åsa i Ringerike. I 2003 startet han bandet Myrkgrav, som i 2006 ga ut debutalbumet *Trollskau, Skrømt og Kølabrenning*. Lars Einar Jensen hadde i Åsa i perioden 2004–2012 et bittelite lydstudio med navnet Koia Studios. I dette studioet har han spilt inn både Myrkgrav sin demo og studioalbum, samt vokal for bandene Sworn og Quadrivium, som han også har vært medlem av. Også Hønefoss-bandet Voluspaa sitt debutalbum *Åsa* ble i sin helhet produsert av Lars Jensen og bandet selv i dette studioet i 2010. Lars var på et tidspunkt også assistent-tekniker i lydstudioet Top Room Studio på Lunner.

I 2012 flyttet Lars til Finland, der han har studert folkloristikk ved universitetet Åbo Akademi i byen Åbo.

Lars Einar Jensen gikk tidligere under pseudonymet «Leiðólfr».

Referanser
----------

1. ↑  Studioet sin hjemmeside Arkivert 21. mai 2010 hos Wayback Machine.

Eksterne lenker
---------------

* (en) Lars Jensen på Internet Movie Database Rediger på Wikidata
**Gunnar Rølla** (født 1927) er en norsk odontolog og tidligere professor ved Universitetet i Oslo. Hans bidrag til odontologisk forskning anses å ha bred internasjonal betydning.

Rølla er utdannet dr. odont.. Han arbeidet fra 1972 til 1975 ved Tandlægehøjskolen i Århus i Danmark og var deretter forsker ved National Institutes of Health i USA til 1976. I 1976 ble han utnevnt til professor ved Det odontologiske fakultet ved Universitetet i Oslo, Der hadde han barnetannpleie og kariesprofylakse som spesialfelt. Rølla var fra 1981 til 1982 igjen ved National Institutes of Health i USA. På bakgrunn av sin forskning har Rølla en rekke patenter. Rølla gikk av med pensjon i 1997 og har deretter drevet privat konsulentfirma. Han har også fortsatt å være aktiv innen odontologisk forskning.

I 2010 ble Rølla utnevnt til ridder av 1. klasse av St. Olavs Orden. Ved beslutning om tildeling ble det lagt vekt på at Rølla har «utført et betydelig og banebrytende forskningsarbeide i forbindelse med forebyggende kariesbehandling og oral odontologi.» Han er innehaver av Kongens fortjenstmedalje i gull. Rølla er utnevnt til æresdoktor ved Umeå universitet og ved Karolinska Institutet.

Referanser
----------

1. ↑   National Library of Israel Names and Subjects Authority File, National Library of Israel J9U ID 987007359593605171, besøkt 1. juni 2023[Hentet fra Wikidata]
2. ↑  W. H. Bowen: «Research revisited: Gunnar Rølla's contribution to oral health», *European Journal of Oral Sciences*, bd. 105, nr. 5, del 2, 1997, s. 450–3.
3. 1 2 3 4 5  *Dagsavisen*, 26. mars 2007, s. 28..
4. ↑  Vitenskapelig ansatte ved UiO 1813-1984 fakultetsvis, Universitetet i Oslo.
5. ↑  Utnevnelse til St. Olavs Orden, kongehuset.no, 31. mai 2010.

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** SUDOC
 |
**World Central Kitchen (WCK)** er en internasjonal ikke-statlig hjelpeorganisasjon som tilbyr måltider i katastrofe- og krigssoner. Organisasjonen ble startet av den spansk-amerikanske kokken og restauratør José Andrés i 2010 for å bistå overlevende etter Jordskjelvet i Haiti.

Organisasjonen har bistått med mat i flere katastrofe-soner som blant annet i USA, Haiti, Tyrkia og Syria, samt i krigssoner som blant annet Ukraina og Gaza. Den har (per mars 2024) servert 350 millioner måltider til mennesker i kriser over hele verden.

Hovedkontoret ligger i Washington, D.C.

Referanser
----------

1. ↑  «Skipet Open Arms har ankommet Gaza med nødhjelp». *Dagsavisen* **(norsk)**. 15. mars 2024. Besøkt 3. april 2024.
2. ↑  «World Central Kitchen | Our Story». *World Central Kitchen* **(engelsk)**. Besøkt 3. april 2024.
3. ↑  Nettavisen, NTB og (15. mars 2024). «Her får Gaza etterlengtet nødhjelp: – Desperat situasjon». *Nettavisen* **(norsk)**. Besøkt 3. april 2024.
4. ↑  «Kokker ønsker å bidra til en bedre verden». *Smak* **(norsk)**. 19. mars 2024. Besøkt 3. april 2024.

Eksterne lenker
---------------

* *Artikkelen mangler oppslag i Wikidata*
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
*For andre betydninger av ordet/navnet Lyngby, se pekersiden Lyngby*

**Kongens Lyngby** (kortform: Lyngby el. Kgs. Lyngby) er hovedbyen i Lyngby-Taarbæk kommune, ca. 10 km nord for København. Byen har 38 602 innbyggere (2005).

Lyngby er bl.a. hjemsted for Danmarks Tekniske Universitet, fotballklubben Lyngby Boldklub, diverse større danske og internasjonale virksomheter samt Lyngby-Taarbæk Symfoniorkester.

Historie
--------

Funn av steinredskaper ved Tordals Mose har vist at allerede for 8 500 år siden fantes bosetning ved Lyngby. Byens navn indikerer at det er sannsynlig å være grunnlagt i vikingtiden 800 - 1050, hvor skrifter omhandler Lyngby kirke. Byens henvisning til «kongen» må leses i sammenheng med kirken og kongens bolig der, Sorgenfri slott.[]

I 1863 fikk byen forbindelsen med tog til København, noe som medførte at det rikere borgerskapet var i stand til å flytte til Lyngby.
Den var det første stedet i Danmark som fikk elektrisk lys. Fra 1890 var det en oppgangstid for byen, med en blomstrende industri.
Byens befolkning var i 1925 vokst til 7 385.

Geografi
--------

Kongens Lyngby er en relativt liten og tett by med historisk karakter og et trafikknutepunkt.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Nationalencyklopedin **·** VIAF **·** GND **·** GeoNames **·** MusicBrainz
 |

Portal: Danmark
**Ragn-Sells AB** er et svensk renovasjonskonsern som ble grunnlagt i Sverige i 1881, oppkalt etter grunnleggeren Ragnar Sellberg. Ragn-Sells er et privateiet konsern med virksomhet i seks land. Siden 1966 arbeider Ragn-Sells med avfallshåndtering, miljø- og gjenvinning.

Historie
--------

Ragn-Sells sin historie kan følges helt tilbake till år 1881 da Amandus Zakarias Leonard Sellberg startet "Sellbergs Häståkeri" i Odengatan 45 i Stockholm.

"Ragn" i firmanavnet peker tilbake til Ragnar Sellberg (1902-1995), sønnen til Zakarias Leonard Sellberg, som startet søppelhenting hos villaeiere i Sollentuna utenfor Stockholm.

Søppelhentingen pågikk parallelt med transportfirmaet i Stockholm, som et "underbruk". Ragnar Sellberg bodde da på Väderholmens gård, hvor Ragn-Sells har sitt hovedkontor.

I 1933 ble Ragnar Sellberg "VD" Verkställande direktör (på norsk heter det adm.dir / administrerende direktør)) i Sellbergs. Dette selskapet var først og fremst aktive innen transportsektoren, mens avfallshåndteringen var en mindre del (til tross for at de var størst i Sverige innen renhold).

I 1966 ble foretaket "AB Norrtrim" etablert. De drev kun med renhold.

I 1968 byttet "AZ Sellbergs Åkeri AB" og "AB Norrtrim" navn til "Ragn-Sells AB", med Ragnar Sellberg som "VD" (svensk for adm.dir / administrerende direktør). En stilling han hadde til 1973 da han ble styreformann i selskapet.

Den norske virksomheten ble startet i 1989, under navnet Norsk Renovasjon.

Referanser
----------

1. ↑  Konsernledelse Arkivert 7. juli 2013 hos Wayback Machine.
2. ↑  Om konsernet Ragn-Sells
3. ↑  Om Ragn-Sells AB

Eksterne lenker
---------------

* Offisielt nettsted Rediger på Wikidata
* Ragn-Sells – selskapets hjemmeside

|  |  |
| --- | --- |
| Oppslagsverk/autoritetsdata | VIAF
 |
**Hepsøya** er den nest største øya i Osen kommune på Fosenhalvøya i Trøndelag. Øya er på 2,04 km², og har postnummer 7744. 

Den vanlige oppfatning er at navnet Hepsøya har sin rot i ordet Hopr, som betyr liten bukt, helst innelukket. Det kan også være etter guden Hapnir i Norrøn mytologi. Den eldste skrivemåten er Hopesøø, senere Hebbeszøe, Hepsøø, Hepsø (Bjørnørfolket 1993). 

  

  

MS «Osen» har daglig rute til Hepsøya med forbindelse til Setervik, Ramsøya, Bessaker, Sandviksberget og Skjervøya. 

  

  

Det er tre fjell på øya. Husfjellet på 106 moh. Måsfjellet på 129 moh og Nordfjellet på 115 moh.

I en 7-8 meter lang berghule på Måsfjellet ble det ved en tilfeldighet oppdaget skjelettrester av et eller to mennesker fra steinalderen. 

Øya hadde tidligere flere fastboende, skole og butikk. Det er pr. 2022 ingen fastboende på øya, og de fleste hus brukes som fritidsboliger.

#### STORVERSDAGEN

Den 21. januar 1859 kommer et plutselig uvær fra sørvest og feier med seg 22 fiskere ned i havdypet. Denne hendelsen ryster det lille samfunnet i Osen, i hele bygda er det nå enker og foreldreløse barn etter uværet. Verst er det på Hepsøya, der alle mennene er borte.

Referanser
----------

1. ↑  Hepsøya på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Risterrasser halvveis opp fjellsiden i Yunnan, med Tigersprangkløften nederst.
Tigersprangkløften sett ovenfra.
**Tigersprangkløften** (kinesisk: 虎跳峡, *Hǔtiào Xiá*, engelsk: *Tiger Leaping Gorge*) er en 15 km lang kløft i Chang Jiangs øvre løp (Jinsha Jiang), om lag 60 km nord for byen Lijiang. Kløften er spektakulær og et viktig turistmål, og hele området hvor elvas buktninger skaper tre parallelle elveløp er vernet som verdensarvsted av UNESCO. Det er Naxi-folket som bor langs kløften.

Stedet ligger mellom fjelltoppene Yulongxue Shan (Jade Dragon Snow Mountain) på 5 596 m, og Haba Xueshan på 5 396 m, og kløften består av en rekke fossestryk under opptil 2 000 meter høye stup og klipper. Legenden sier at en tiger unnslapp jegere ved å hoppe over en 25 meter bred kløft.

Tigersprangkløften ble åpnet for turisme i 1993, og etter massive protester ble planer fra 2004 om å anlegge et vannkraftverk - Hutiaoxia-demningen - i kløften angivelig skrinlagt i 2007. 
Det planlagte prosjektet ville ha redusert vannføringen sterkt og fordrive naxi-landsbyer til mindre gjestmilde områder lengre oppe, i Tibet.
Derimot er vannkraftanlegg under utbygging ovenfor kløften.

Referanser
----------

1. ↑  China abandons plans for huge dam on Yangtze | World news | The Guardian
2. ↑  Greed for energy threatens to dam legendary gorge -Times Online

Eksterne lenker
---------------

* (en) Tiger Leaping Gorge – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
Kong Sebastian av Portugal († 1578)
Sebastian sover, passet på av engler, på den magiske øy *Incoberta*
**Sebastianismen** er en mytisk eller messiansk retning innen portugesisk kultur som bestod fra 1500-tallet og inn på 1900-tallet. Den har likhetstrekk med den tyske forestilling om den sovende keiser i Kyffhäuser, Fredrik I Barbarossa; begge bygger på en idealisert glorifisering av en «sovende» hersker. Den kan også minne om legenden om kong Arthur i England.

Beskrivelse
-----------

Ifølge myten skal den unge Sebastian av Portugal ikke ha falt i slaget ved Alcácer-Quibir i 1578, men ble «henrykket» til den sagnomsuste øy *Incoberta*, og der ventet han som «skjult konge», i selskap med to løver, på sin gjenkomst. En annen overlevering vil derimot at keiseren forut for sin tilbakekomst som hersker trukket seg tilbake til et kloster, og der ber han for sitt folk.

Noen tradisjoner romantiserte opprinnelig bare ridderkongens tragiske heltedød. Men da man ikke fant hans levninger på slagfeltet, trodde en god del portugisere at han ikke var død og at han ville vende tilbake til den rette tid, for å redde sitt land fra å gå til grunn under spanjolenes herredømme (1580–1640). Tronpretendenter og svindlere utnyttet denne myten til å anstifte antispanske opprør, og utgav seg for selv å være den tilbakevendte nasjonalhelt. 

Men også utenfor Den iberiske halvøy hadde sebastianismen et nedslag; Det var for eksempel i 1598 en mann som fremstod i Venezia og påstod å være den forsvunne portugisiske konge. Det var fire tronpretendenter som påsto at de var den returnerte kong Sebastian, den siste av disse var en italiener som ble hengt i 1619. Og da Portugal i 1640 atter ble uavhengig, måtte den nye konge Johann IV avlegge ed på at han ville abdisere i tilfelle Sebastian skulle dukke opp og ville bestige tronen. Han ville på dette tidpunkt ha vært 86 år gammel.

Frem til ca 1830 var sebastianismen av politisk betydning i Portugal, og til midten av 1800-tallet var den levende i avsidesliggende områder av den portugisiske koloni Brasil. I Brasil utviklet det seg senere en religiøst overspent retning av sebastianismen, som drømte om gjeninnføring av monarkiet som republikanerne hadde styrtet i 1889. Sebastianistiske bønder i den brasilianske sertão som mente at kongen vil komme tilbake og hjelpe dem i deres opprør mot republikken.

I Portugal ble sebastianismen pleiet som tradisjon på 1900-tallet særlig under António de Oliveira Salazar og funksjonalisert ideologisk med brodd mot demokrati og liberalisme.

Litteratur
----------

* Ruth Tobias: *Der Sebastianismo in der portugiesischen Literatur des 20. Jahrhunderts. Zur literarischen Konstruktion und Dekonstruktion nationaler Identität am Beispiel eines Erlösermythos.* TFM, Frankfurt am Main 2002, ISBN 3-925203-88-5 (Dissertation, Universität Gießen, 2001).

Referanser
----------

1. ↑  Richard Andree: *Robinsonader frȧn alla verldsdelar.* Stockholm 1871
2. 1 2 3  Philipp Wolff-Windegg: *Die Gekrönten. Sinn und Sinnbilder des Königtums.* Ernst Klett, Stuttgart 1958, her s. 275.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Escherichia coli er et eksempel på en bakterieart som lever naturlig i tarmen
**Tarmflora** er de bakterier og andre mikroorganismer som finnes naturlig i tarmen hos mennesket og andre organismer, der de lever i mutualisme med sin vert. Over 1 000 bakteriearter lever i normalfloraen i tarmen hos mennesket der de bidrar til immunitet, dannelse av vitaminer som folsyre, vitamin K og biotin, konvertering av melkeproteiner til melkesyre, og til å gjære komplekse ufordøybare karbohydrater. Tilstedeværelsen av denne normalfloraen forhindrer også vekst av potensielle patogene bakterier (hovedsakelig gjennom «å ta opp plass» i vevet).

E.coli-bakterier er en del av tarmfloraen som bidrar til dannelsen av vitamin K.

Det har vist seg at menneskets tarmflora kan deles inn i tre typer, navngitt etter den dominerende bakterien i hver gruppe; Bacteroides, Prevotella og Ruminococcus.

Referanser
----------

1. ↑  O'Hara A, Shanahan F (2006). "The gut flora as a forgotten organ". EMBO Rep 7 (7): 688–93. PMID 16819463.
2. ↑  Zoetendal E, Vaughan E, de Vos W (2006). "A microbial world within us". Mol Microbiol 59 (6): 1639–50. PMID 16553872.
3. ↑  Gorbach S (1990). "Lactic acid bacteria and human health". Ann Med 22 (1): 37–41. PMID 2109988
4. ↑  Bengtsson, Asta & Setterberg, Elsie (1994). *Medicinsk grundkurs, fjärde upplagan*. Stockholm: Liber AB. ISBN 978-91-47-08032-8. s. 117.
5. ↑  Gut study divides people into three types : Nature News

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Brockhaus Enzyklopädie **·** Nationalencyklopedin **·** GND **·** LCCN **·** NDL **·** NKC **·** BBC Things
 |
Ma'anshan i Anhui
**Ma'anshan** (kinesisk: 马鞍山; pinyin: *Mǎ'ānshān*) er en by på prefekturnivå i provinsen Anhui i det sentrale Kina. Befolkningen innen bygrensene anslås (2004) til 1 243 900.[]

Ma'anshan fikk status vy på prefekturnivå i 1956 og dets territorium bledramatisk forstørret i 2011 da byen ble tildelt yo fylker som tidligare hadde tilhørt Chaohu.

Administrative enheter
----------------------

Jernbanestasjonen i Ma'anshan
Byprefekturet Ma'anshan har jurisdiksjon over 3 distrikter (区 *qū*) og ett fylke (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Yushan | 雨山区 | Yǔshān Qū | 230 000 | 130 | 1 769 |
| 2 | Huashan | 花山区 | Huāshān Qū | 240 000 | 123 | 1 951 |
| 3 | Jinjiazhuang | 金家庄区 | Jīnjiāzhuāng Qū | 110 000 | 48 | 2 292 |
| **Fylker** |
| 4 | Dangtu | 当涂县 | Dāngtú Xiàn | 670 000 | 1 385 | 484 |

Næring
------

Hovednæringen i Maanshan er stålindustrien med konsernet "Magang" eller "Mastål" med over 100 000 ansatte. Hoveddelen av befolkningen i Maanshan er sysselsatt i stålindustrien. Byen ligger også strategisk plassert ved elven Yangtze og det forekommer en del handel og skipsindustri. Nylig har verftene forsynt den kinesiske marinen med 3 nye fregatter.
Turisme er enda ikke spesielt utbredt, men nabobyen Nanjing trekker mange. Både kinesiske og utenlandske. Maanshan er omgitt av vakker natur med mye bambusvegetasjon. Befolkningen er ikke vant til utlendinger.

Samferdsel
----------

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Referanser
----------

1. ↑  Louisa Lim, The Curious Case Of The Vanishing Chinese City, National Public Radio, 21 september 2011.
2. ↑  GeoHive - China, Anhui Arkivert 9. juli 2015 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** GeoNames **·** MusicBrainz
 |
**Ingeborg Moræus Hanssen** (født 1938) er en norsk kulturarbeider, lokalpolitiker og mangeårig kinosjef i Oslo.

Biografi
--------

Hanssen er født i Bergen, men vokste opp i Sarpsborg som datter av en blomsterhandler. 

Hun er utdannet filolog. 

Hanssen var filmsjef ved Oslo Kinematografer 1980–1992 og administrerende direktør samme sted fra 1993 og frem til hun gikk av med pensjon i 2005. Før dette var hun leder av Oslo musikk- og kulturskole 1978–1980. 

I 2001 gav hun ut selvbiografien *Brent av dragen – samtaler med Ingeborg Moræus Hanssen om livets virkelige drama*, der hun forteller om sitt liv som kinosjef, om ulykken som brått rammet hennes mann, tidligere *Aftenposten*-redaktør og Høyre-politiker Kjell Hanssen, og hva som skjer med kjærligheten når hele fremtiden raser sammen. Ektemannen ble i 1994 utsatt for en bilulykke som førte til at han måtte sitte i rullestol. I boka går hun til kraftig angrep på den navngitte kvinnen som kjørte på mannen. Dette utfallet vakte mye oppsikt og kvinnen gikk til søksmål for ærekrenkelse. I 2002 slo Borgarting lagmannsrett fast at boken inneholdt ærekrenkende og straffbare utsagn. I 2005 ble det inngått et forlik der Hanssen måtte betale 350 000 til den fornærmende kvinnen. I 2007 utgav hun boka *Gretten, gammel kjerring*, der hun med ironi og humor forteller om å være gammel kvinne i samtidens Norge.

Hanssen har uttalt at hun brenner mest for bykultur og har omtalt seg selv som frankofil. Hun har videre beskrevet seg som en operaelsker og har oppgitt *Mitt Afrika* og *Amadeus* som sine favorittfilmer.

Hun er også kjent som en ivrig debattant, og satt i Oslo bystyre for Høyre 1972–1979. Hun har også vært medlem av Pressens Faglige Utvalg og styreleder i Seniornett Norge.

Utmerkelser
-----------

I 1988 ble hun utnevnt til ridder av den franske Ordenen for kunst og litteratur og i 1999 forfremmet til kommandør.

Familie
-------

Ingeborg Moræus Hanssen var gift med redaktør og Høyre-politiker Kjell Hanssen frem til hans død i 2014. Hun er mor til aksjemegler Harald Moræus Hanssen.

Referanser
----------

1. ↑   snl.no, besøkt 10. november 2019[Hentet fra Wikidata]
2. ↑   Store norske leksikon, snl.no[Hentet fra Wikidata]
3. ↑  «Millionarving krever cash». *www.dn.no*. 11. januar 2005. Besøkt 23. juni 2020.
4. ↑  «Moræus Hanssen må betale oppreisning». *Aftenposten*. 12. mars 2005. Besøkt 23. juni 2020.
5. ↑  «Rampete riksbitch». *www.dagsavisen.no* **(norsk)**. 9. november 2007. Besøkt 23. juni 2020.
6. ↑  BRYNE, ARVID (2. august 2000). «Mørkets opplevelser». *Dagbladet.no* **(norsk)**. Besøkt 23. juni 2020.
7. ↑  Solvoll, Einar (20. oktober 2011). «- Etter meg kommer syndfloden!». *Aftenposten*. Besøkt 16. juli 2016.
8. ↑  Bjørn Brøymer: «Moræus Hanssen høyt hedret: Nå også kommandør», *Aftenposten*, 6. november 1999, s. 17.

Eksterne lenker
---------------

* (en) Ingeborg Moræus Hanssen på Internet Movie Database Rediger på Wikidata
* (no) Moræus Hanssens blogg

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI
 |
*For stedet på Møre, se Averøy*

**Averøya naturreservat** (1 050 daa, hvorav 850 daa vannareal) er et naturreservat i Ringerike og Hole kommuner, Buskerud. Naturreservatet ligger ved utløpet av Storelva til Nordfjorden (arm av Tyrifjorden), og omfatter Storelvas utløp og ferskvannsdelta (sandøyer/-banker og gruntområder), samt den lave halvøya kalt **Averøya**. Reservatet inngår i ramsarområdet Tyrifjorden våtmarkssystem IBA, på grunn av sin betydning for trekkfugler. Reservatet ligger i Ringerike (størsteparten) og Hole kommuner og er svært viktig for våtmarksfugler.

Reservatet ble opprettet 28. juni 1985 for å verne rikt og variert våtmarksområde med vegetasjon. Ramsarområde fra 1996. Forvaltningsplan godkjent 20. oktober 1999.

Vegetasjonen er sterkt vekslende. Ytterst finnes sandstrand og fuktig strandeng oppblandet med sumporeskog. Lenger inn er det vekslende partier av myr, sumporeskog, ospeskog, bjørkeskog og furuskog. Området grenser opp til dyrka mark. Det har særlig stor betydning som trekkrasteplass for våtmarksfugl, især om våren. Er overvintringsplass for sangsvaner. 173 fuglearter har blitt påvist i reservatet, hvorav 77 våtmarksarter.

Se også
-------

* Naturvernområder i Ringerike

Referanser
----------

1. 1 2 3  (no) Averøya naturreservat i Miljødirektoratets nettsted Naturbase
2. 1 2 3 4 5  Miljøverndepartementet (1985-06-28). Forskrift om fredning for Averøya naturreservat, Ringerike og Hole kommuner, Buskerud. *Miljøverndepartementet*. Lovdata. Besøkt 2016-09-21
3. ↑  Fylkesmannen i Buskerud, Miljøvernavdelingen, 1997: Karlsrudtangen naturreservat i Ringerike og Hole kommuner. Forvaltningsplan. Rapport nr. 9-1999. ISBN 82-7426-235-2

  


|  |
| --- |
| **Nordre Tyrifjorden våtmarkssystem** |
|  Averøya | Juveren | Karlsrudtangen | Lamyra | Synneren  |


|  |  |
| --- | --- |
| Oppslagsverk/autoritetsdata | Naturbase
 |
Gatebilde fra Tongling
*Tongling er også et fylke i Anhui.*
**Tongling** (kinesisk: 铜陵, pinyin: *Tónglíng*) er en kinesisk by på prefekturnivå i provinsen Anhui i det sentrale Kina. Befolkningen anslås (2004) til 700 000.

Administrative enheter
----------------------

Tongling i Anhui
Tongling består av tre bydistrikter og ett fylke:

* Bydistriktet Tongguanshan (铜官山区), 30 km², 270 000 innbyggere;
* Bydistriktet Shizishan (狮子山区), 53 km², 70 000 innbyggere;
* Bydistriktet Jiaoqu 郊区), 154 km², 50 000 innbyggere;
* Fylket Tongling (铜陵县), 876 km², 320 000 innbyggere.

Historie
--------

Tongling har vært en gruveby siden 600-tallet. Det er store kobbergruver i området, og dessuten visse tinnforekomster.
Byen har derfor vært et viktig sted for bronseproduksjon i mange århundrer. Den industrielle aktivitet vokste særlig under Ming-dynastiet (1368–1644) og Qing-dynastiet (1644–1911), under den japanske okkupasjon 1938-45, og igjen etter 1949.

Næringsveier
------------

Det finnes også lavlandsområder rundt byen, og der dyrkes det ris, hvete, bomull, bønner, hvitløk og medisinurter. Det er også store fiskedammer i området.

Elvedelfinen
------------

De siste overlevende ferskvannsdelfinene fra Yangzekiangfloden (også kalt Chang Jiang) beskyttes i anlegg ved Tonglin. (Delfinartens latinske betegnelse er *Lipotes vexillifer*, på kinesisk kalles de *Baiji*). 

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**.458 Lott** er en patron for rifle.

Den ble konstruert i 1971 av Jack Lott. Den ble laget for å erstatte den ikke like sterke .458 Winchester Magnum. Den er basert på hylsen til en litt nedkortet .375 Holland & Holland Magnum hvor hylseveggene er rettet ut og halsen utvidet til kaliber .458. Patronen er utformet for jakt på farlig afrikansk vilt.

Etter en uheldig affære på en jakt etter bøffel hvor hans .458 Winchester Magnum ikke lykkes med å nedlegge en angripende bøffel konstruerte han denne patronen. Patronen var en villkatt i nesten 30 år før Hornady begynte å lage patroner og Ruger kom med sin M77RSM Mk II i samme kaliber.

Patronen er en virkelig suksess grunnet at de fleste rifler som er kamret for .458 Winchester Magnum kan brotsjes opp til .458 Lott. Man kan også i ett knipetak benytte .458 Winchester Magnum patroner i en .458 Lott. Rekylmessig gjør denne endringen våpenet langt mer brutalt og ligger ikke mange kneppene etter en .460 Weatherby Magnum. Endringen gjør at en 500 grains kule får ca. 90 m/s ekstra fart.

Se også
-------

* Liste over patrontyper

Referanser
----------

1. ↑  Barnes, Frank C. (2006) [1965]. Skinner, Stan, red. *Cartridges of the World* **(engelsk)** (11 utg.). Gun Digest Books. s. 552. ISBN 0-89689-297-2.
**Kildekode**, eller **kjeldekode**, er instruksjoner til en datamaskin skrevet på en form som mennesker kan lese. Kildekode må gjøres om til maskinkode for å kunne kjøres på datamaskinen. Vanligvis består kildekode av en tekstfil med instruksjoner, men kan for eksempel også være trykket i et blad eller en bok.

En programmerer skriver kildekode under implementasjonen av et program. Alle feilrettinger og senere utvidelser av programmet foregår i kildekoden. Denne følger sjelden med ved kjøp av kommersielle programmer, og man kan derfor ikke uten videre modifisere slike. 

Eksempel på kildekode i programmeringsspråket C#:

```
public NSymbolLibrary.IUnitMarker Marker
{
   get {return _marker;}
}

private void NewUnitDlg_Load(object sender, System.EventArgs e)
{
   _marker = new NSymbolLibrary.UnitMarkerClass();
   ReadTree(Application.StartupPath + "\\UnitSymbols.txt");
   InitAffiliations();
   InitSizes();
}

private TreeNode FindNode(TreeNodeCollection nodes, string name)
{
   foreach (TreeNode node in nodes)
   {
      if (node.Text == name)
                   return node;
   }
   return null;
}
```

Eksemplet er hentet fra NASA sin «World Wind»-applikasjon, hvor kildekoden er offentlig tilgjengelig.

Veien fra kildekode til maskinkode
----------------------------------

Kildekoden går først gjennom ett av to mulige typer programmer: Den første typen kalles en tolk, og gjør om kildekode direkte til maskinkode mens programmet kjører. Tolken ser altså på en og en linje og oversetter den, før den tar neste linje.

Den andre veien går gjennom en kompilator. Kompilatoren leser kildekoden og lager noe som heter objektkode. Objektkoden inneholder for det meste maskinkode, men også informasjon om hvilke *andre* deler som må legges til programmet for å skape et kjørbart program eller et bibliotek. Objektkode *lenkes* sammen med annen objektkode for å lage det endelige programmet eller biblioteket.

Samme programmeringsspråket kan noen ganger brukes sammen med både tolker og kompilatorer.

Kravet til eksakthet i kildekode er ekstremt høy. En programmerer som sitter og jobber vil som regel måtte rette opp en rekke skrivefeil før kildekoden hans er brukbar. Selv ting som et feilplassert komma vil gjøre at kildekoden ikke kan brukes. I tillegg så vil ethvert program av en ikke-triviell størrelse inneholde logiske brister som vises under testing eller bruk. Programmereren må da tilbake til kildekoden og gjøre endringer.

Se også
-------

* Programmeringsspråk
* Open Source

Kilder
------

* (no) «Kildekode» i *Store norske leksikon*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** LCCN **·** BNF **·** BNF (data) **·** SUDOC
 |
**Hai He** (kinesisk: 海河, pinyin: Hǎi Hé, «Havsfloden»), tidligere også **Bai He** (白河, Bái Hé, Wade-Giles: **Peiho**, «Hviteelven») er en 1.329 km lang elv i Kina og renner blant annet gjennom Tianjin og ut i Bohaibukten. Dets bekken omfatter omkring 319.000 km². Vannføringen er omtrent den halve av Huang He-flodens eller 1:30 av Yangtze-flodens.

Elvene som renner gjennom Beijing er del av dette elvesystemet. Ved Tianjin knyttes Hai He ved *Den store kanal* til både Huang He og Chang Jiang.

Opp gjennom historien har geografien rundt elvens nedre løp endret seg endet, dels som følge av at den langt større floden Huang He gjennom århundrene har avleiret stadig større områder, og delvis på grunn av omdirigeringer for å muliggjøre skipsfart langs Den store kanal. Før hadde fire andre elver, nemlig Wei He, Ziya He, Yongding He og Bai He, hver sine elvemunninger. Men da man trengte vannet fra disse elvene for å garantere stabil seilbarhet langs kanalen, ble bare én av elvemunningene nødvendig. Denne svarer til Hai Hes nedre elveløp.

I egentlig forstand er Hai He bare dette utløpspartiet, det vil si det 70 km lange elveløp fra der kildeelvene møtes i Tianjin og til det tømmer seg i havet.

Litteratur
----------

* Domagalski, J.L. et al. (2001). *Comparative water-quality assessment of the Hai He River basin in the People's Republic of China and three similar basins in the United States* [U.S. Geological Survey Professional Paper 1647]. Reston, VA: U.S. Department of the Interior, U.S. Geological Survey.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** Nationalencyklopedin **·** VIAF **·** NDL **·** GeoNames
 |
***Megastilicus*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er ganske små, slanke, kortbeinte kortvinger som i stor grad lever nede i bakken. Slekten kan blant annet kjennes igjen på at hodet er påfallende stort.

Utseende
--------

Ganske små, slanke, mørkt fargede kortvinger. Kroppen er kraftig punktert og fint hårete. Hodet er nesten sirkelrundt, påfallende stort med små fasettøyne. Det er festet til kroppen med en ganske smal "hals". Pronotum er ovalt, litt lengre enn bredt, gjerne med en blank midtstripe. Dekkvingene er ganske korte, bakkroppen lang og sylindrisk, beina korte og kraftige.

Levevis
-------

Som de fleste andre smalkortvinger lever disse artene delvis underjordisk.

Utbredelse
----------

Slekten er utbredt i det østlige Nord-Amerika, fra Newfoundland i nord til Indiana i sør.

Systematisk oversikt
--------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien smalkortvinger Paederinae Fleming, 1821
					- Stamme Lathrobiini
						* Slekten ***Megastilicus*** Casey, 1889
							+ *Megastilicus formicarius* Casey, 1889

Referanser
----------

1. ↑  Casey, T.L. 1889. Notes on the Paederini. *Entomologica americana* 5(9): 182–184.

Eksterne lenker
---------------

* (en) *Megastilicus* i Global Biodiversity Information Facility Rediger på Wikidata

* (en) *Kategori:Megastilicus* – bilder, video eller lyd på Wikimedia Commons Rediger på Wikidata

* *Megastilicus* – detaljert informasjon på Wikispecies Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

***Virvel*** er et musikkalbum fra 1997 utgitt av norske rockegruppa Moys. 

Lydbildet er rått, elektrisk og industrielt. Tunge gitarer er utvilsomt hovedingrediensen. Tunge, mørke og mange gitarer. 

Albumet er innspilt og mikset i Frogner Lyd i Oslo. Albumet ble innspilt i 1996. Pre-mastering ble gjennomført av Bernt Mikkel Haglund fra MY Audio i Oslo, og mastering av Craig Morris fra Strype Audio i Oslo. Omslaget er laget av Wayne Stanley, med foto av Gunnar Røyksund.

Musikk av Moys, unntatt «Under månen», som er laget av Brevig/Sveen, «Skyer», laget av Bergersen og «Evig», laget av Brevig. Tekstene er laget av Bergersen.

Arrangert av Moys.

Sporliste
---------

1. «Blå» (4.07)
2. «Skyggen av en fugl» (6.19)
3. «Bønn» (4.40)
4. «Under månen» (7.32)
5. «Skyer» (4.10)
6. «Mot kilden» (14.13)
7. «Kom englevinger» (2.55)
8. «Evig» (9.56)

Medvirkende
-----------

* Henning Bergersen: Sang, synthesizer, radio og munnspill
* Gard Sveen: Bass
* Robert Cohn: Trommer
* Petter Brevig: Gitar

### Gjester

* Henning Pedersen: Trekkspill på «Mot kilden».
* Bernt Mikkel Haglund: Tablas på «Skyggen av en fugl» og didjeridoo på «Evig».
* Freezerburn (Bernt Mikkel Haglund og Lars Westerberg) medvirker på «Blå», «Under månen», «Mot kilden» og «Evig».
* Terranoidz medvirker på «Blå» og «Evig».
**Rueda de casino** er en form for salsadans som oppsto i Cuba på 1950-tallet. Dansen er sosial i sin natur, utført i en sirkel med par som utfører ulike figurer og kombinasjoner, dirigert av en «caller» - eller leder - som annonserer neste trekk. Rueda, som oversatt fra spansk betyr «hjul», refererer til den sirkulære formen dansen tar, med dansere som konstant bytter partnere og utfører synkroniserte bevegelser.

Opprinnelse og historie
-----------------------

Rueda de casino har sine røtter i Havanna i Cuba på 1950-tallet. Den utviklet seg fra tradisjonell cubansk salsa (casino) og ble populær i dansehaller, hvor grupper av dansere ville samle seg i en sirkel og danse til rytmer av son, cha-cha-cha og salsa-musikk. Dansen speilte den kollektive ånden og energien i det cubanske folket, og ble raskt en viktig del av den cubanske kulturelle identiteten.

Karakteristikker
----------------

Rueda de casino skiller seg fra andre former for salsa med sin unike struktur og dynamikk. De viktigste kjennetegnene inkluderer:

* **Sirkelformasjon**: Dansere danner en sirkel, med par som utfører dansetrinn og figurer samtidig.
* **Partnerbytte**: På kommando fra calleren roterer danserne og bytter partnere, noe som fører til en dynamisk og interaktiv danseopplevelse.
* **Kalleren**: En person som roper ut neste trekk eller kombinasjon. Dette krever at dansere ikke bare kjenner til trinnene, men også er oppmerksomme og kan tilpasse seg raskt.
* **Synkronisering**: Selv om par danser uavhengig, kreves det en høy grad av synkronisering for at hele gruppen skal bevege seg i takt.

Musikk og rytmer
----------------

Rueda de casino danses tradisjonelt til cubansk salsa musikk, men kan også inkludere andre latinske musikkstiler som son, timba, og cha-cha-cha. Musikkens tempo og rytme spiller en kritisk rolle, da de dikterer dansens flyt og dynamikk.

Global utbredelse
-----------------

Fra sin opprinnelse på Cuba, har rueda de casino spredt seg globalt, med en økende popularitet i Latin-Amerika, Europa, Nord-Amerika og utover[*bør utdypes*]. Den internasjonale spredningen har ført til variasjon i stil og tolkning, men den grunnleggende essensen og glede ved dansen forblir universell.

Kulturell betydning
-------------------

Rueda de casino er mer enn bare en danseform; det er et uttrykk for sosial samhørighet, glede, og den cubanske ånd. Det fremmer fellesskap og inkludering, gjenspeiler den rike kulturelle arven til Cuba, og feirer livets spontanitet og glede gjennom musikk og dans.

Standardisering av kall og figurer
----------------------------------

SalsaNor har gjennom prosjektene "RuedaStandard" og "Rueda.Casino" ledet et internasjonalt initiativ for å standardisere de mest vanlige kallene i rueda de casino. Dette arbeidet har resultert i et omfattende arkiv av figurer som er gjort fritt tilgjengelig for dansere over hele verden. Prosjektet sikter mot å forenkle læringen og øke tilgjengeligheten av Rueda de Casino, ved å tilby en klar og organisert oversikt over trinn og kombinasjoner som er essensielle for dansen.

Referanser
----------

1. ↑  RuedaStandard. «History». *Rueda.Casino* **(engelsk)**. Besøkt 5. april 2024.